**Pavel Sergeyevich Golishev** (1987-yil 7-iyul, Moskva, SSSR) — rossiyalik futbolchi, „Rosich" klubi oʻyinchisi. Yarim himoyachi va hujumchi sifatida oʻynab keladi. Dmitriy Golishevning ukasi.

Faoliyati
---------

### Klublardagi faoliyati

Murabbiy Leonid Slutskiy Golishevni „Moskva" futbol klubining asosiy jamoasiga jalb qila boshlagan. Golishev Rossiya chempionatidagi debyutini 2005-yil 6-noyabrda „Shinnik" ga qarshi oʻyinda oʻtkazgan boʻlib, 90-daqiqada zaxiradan maydonga tushgan. „Moskva" ning asosiy tarkibidagi ilk oʻyinini esa 2007-yilda „Ximik" bilan oʻtkazgan. Yillar davomida „*shaharliklar*" tarkibida jamoaning asosiy tarkibidan joy ololmadi. Bunga baʼzilar futbolchining mashgʻulotlarda yetarlicha oʻyin koʻrsatmayotgani sabab boʻlgan deb koʻrsatishadi.

 Golishev „Tom" klubida
„Moskva" 2010-yilgi Rossiya chempionatidan chiqib ketgandan soʻng, Golishev erkin agent maqomini olgan va 2010-yil 16-martda Moskvaning „Spartak" klubi bilan shartnoma imzolagan. 7-may kuni „Anji" bilan oʻyinda (3:0) debyut qilgan. 20-avgust kuni „Alaniya" ga olti oylik ijaraga berilgan, ushbu klub bilan 22-sentyabr kuni Rossiya kubogi doirasidagi yagona oʻyinni oʻtkazgan.

2011-yil 8-yanvarda „Tom" bilan 3,5 yillik shartnoma imzolagan.

Golishevning yangi klubidagi debyuti 20 mart kuni Krasnodarning „Kuban" jamoasi bilan uy uchrashuvida (0:1) boʻlib oʻtgan. Jamoadagi birinchi golini 2011—2012-yilgi Rossiya chempionatining 5-turida mehmonda „Spartak-Nalchik" ga urgan. Bu gol Tomsk jamoasi uchun mavsumdagi birinchisi boʻlgan va birinchi gʻalabani qoʻlga kiritishga yordam bergan. 1-may kuni 7-turda mehmonda „Amkar" darvozasiga ikkita gol urgan. Ikki hafta oʻtgach, 9-turda yana dubl qayd etgan va bu jamoaga „Krasnodar" bilan mehmonda durangga olib kelgan. 10-turda Zenit darvozasiga gʻalaba toʻpini kiritgan. Keyingi 6 uchrashuvda esa gol ura olmagan. 23-iyul kuni Kuban bilan oʻyinda mavsumdagi uchinchi dublni qayd etgan va „Tom" ga 3:1 hisobida gʻalaba keltirgan. 2011-yilda gol ura olmagan.

2012-yilning qishida Golishev klubdagi moliyaviy inqiroz tufayli „Tom" ni erkin agent sifatida tark egan va 16-yanvar kuni „Krasnodar" bilan shartnoma imzolagan. 2012-yil bahorida 10 ta oʻyinda qatnashib, ikkita: „Rostov" va „Tom" darvozalariga gol kiritgan. Yangi mavsumda Golishev „Krasnodar" tarkibida bitta oʻyinda maydonga tushgan va 6-sentyabr kuni „Tom" ga qaytib, 2015-yilgacha shartnoma imzolagan.

Tomskga qaytgandan keyin birinchi oʻyin 10-sentyabr kuni „Yenisey" ga qarshi oʻtkazilgan. 2012-yil 22-oktabrda qaytganidan keyin Belgorodning „Salyut" darvozasiga birinchi golini kiritgan. Ushbu oʻyin bilan Golishev gol urgan olti oʻyinlik seriyasini boshladi. 2012—2013-yilgi mavsum yakunida jamoa bilan oliy ligaga oʻtgan. 2013—2014-yilgi mavsumda jamoaning asosiy oʻyinchisi bo;lgan, ammo pley-off natijalariga koʻra „Tom" yana FNLga tushib ketgan. 2014—2015-yilgi mavsumda „Tom" da faoliyatini davom ettirgan va FNL chempionatida sakkizta gol urgan.

2015-yil 25-iyunda Golishev „Tosno" klubi bilan bir yillik shartnoma imzolagani maʼlum boʻlgan, ammo olti oydan keyin yana „Tom" ga qaytib, 1,5 yillik shartnoma imzolagan. FNL chempionatida 23 ta oʻyinda qatnashgan va toʻrtta gol urgan. 2015—2016-yilgi mavsumning ikkinchi qismida 13 uchrashuvda maydonga tushib, bitta gol urgan.

2017-yilning 17-iyun kuni Golishev „Krilya Sovetov" klubi bilan shartnoma imzolagan. Samara jamoasida 2017-yilning 27-iyulida „Tom"ga qarshi oʻyinda debyut qilgan. Uchta oʻyin oʻtkazgandan soʻng, 2018-yilning qishida oʻzaro kelishuvga binoan shartnomani bekor qilgan va „Baltika" klubi bilan shartnoma imzolagan.

2018-yilning avgustiga qadar erkin agent maqomida boʻlgan va 31-avgust kuni „Luch" klubi bilan shartnoma imzolagan. 2019-yil 22-fevralda Nijniy Novgorodga oʻtgan.

2021-yil 11-aprel kuni „Rosich" havaskorlar klubining Moskva futbol chempionatida ishtirok etishi eʼlon qilingan.

Golishev ilk bor Rossiya yoshlar terma jamoasiga 2007-yilning sentyabr oyida Polsha bilan oʻyinga chaqirilgan. Shundan soʻng muntazam ravishda jamoaga chaqirilardi, lekin atigi 3 ta oʻyin oʻtkazib, maydonga kam tushardi.

2011-yil 10-avgustda Rossiyaning ikkinchi jamoasiga Rossiya yoshlar terma jamoasiga qarshi oʻrtoqlik oʻyiniga chaqirilgan. Shuningdek, ikkinchi jamoaning Belarus olimpiya terma jamoasiga qarshi ikkinchi oʻrtoqlik oʻyiniga chaqiruv olgan.

Yutuqlari
---------

Golishev Moskvaning „Spartak" jamoasidagi yagona oʻyinida
„Moskva"
* Rossiya kubogi finalchisi: 2006—2007

„Alaniya"
* Rossiya kubogi finalchisi: 2010—2011

„Tom"
* FNL chempionati vitse-chempioni: 2012—2013
* FNL chempionati bronza medali sovrindori: 2015—2016

„Rosich"
* Moskva chempioni (LFC): 2021, 2022

* „Tom" klubining 2011—2012-yilgi mavsumdagi eng yaxshi toʻpurari
* „Tom" ning eng yaxshi futbolchisi: 2014—2015

Manbalar
--------

1. ↑  *Лысенко, Олег.* „Голеадор Голышев" (ru).  Чемпионат.com (9-iyun 2011-yil). 20-mart 2012-yilda asl nusxadan arxivlandi. Qaraldi: 24-iyul 2011-yil.
2. ↑  „Геннадий Костылев: «Голышев может заиграть в основном составе «Москвы», если поработает над самоотдачей»" (ru).  Sports.ru (15-may 2009-yil). 20-mart 2012-yilda asl nusxadan arxivlandi. Qaraldi: 24-iyul 2011-yil.
3. ↑  „«Спартак» заключил контракт с Голышевым" (ru).  Чемпионат.com (16-mart 2010-yil). 14-dekabr 2013-yilda asl nusxadan arxivlandi. Qaraldi: 24-iyul 2011-yil.
4. ↑  „Голышев отдан в аренду «Алании»" (ru).  Официальный сайт ФК «Спартак» Москва (20-avgust 2010-yil). 20-mart 2012-yilda asl nusxadan arxivlandi. Qaraldi: 24-iyul 2011-yil.
5. ↑  „Пополнение в «Томи»" (ru).  Официальный сайт ФК «Томь» (архив) (9-yanvar 2011-yil). 20-mart 2012-yilda asl nusxadan arxivlandi. Qaraldi: 24-iyul 2011-yil.
6. ↑  „Игроком «Краснодара» стал Павел Голышев" (ru).  Официальный сайт ФК «Краснодар» (16-yanvar 2012-yil). 19-oktabr 2012-yilda asl nusxadan arxivlandi. Qaraldi: 7-sentabr 2012-yil.
7. ↑  „«Томь» заявила шесть игроков" (ru).  Официальный сайт ФК «Томь» (6-sentabr 2012-yil). 19-oktabr 2012-yilda asl nusxadan arxivlandi. Qaraldi: 7-sentabr 2012-yil.
8. ↑  „Голышев перешел из «Крыльев» в «Балтику»" (ru).  Sports.ru (10-yanvar 2018-yil). 2-fevral 2018-yilda asl nusxadan arxivlandi. Qaraldi: 1-fevral 2018-yil.
9. ↑  „Московская федерация футбола. Голышев Павел Сергеевич" (ru). *ФК Росич* (23-sentabr 2020-yil). 14-iyun 2021-yilda asl nusxadan arxivlandi. Qaraldi: 26-sentabr 2020-yil.
10. ↑  „В составе молодёжной сборной России перед матчем с Польшей произошли изменения" (ru).  Sports.ru (3-sentabr 2007-yil). 20-mart 2012-yilda asl nusxadan arxivlandi. Qaraldi: 24-iyul 2011-yil.
11. ↑  „Три игрока «Томи» вызваны в сборные России" (ru).  Официальный сайт ФК «Томь» (19-avgust 2011-yil). 20-mart 2012-yilda asl nusxadan arxivlandi. Qaraldi: 19-avgust 2011-yil.